Kopīgs priekšlikums PADOMES REGULA, ar ko groza Regulu (ES) Nr. 267/2012 par ierobežojošiem pasākumiem pret Irānu /* JOIN/2013/027 final - 2013/0332 (NLE) */





PASKAIDROJUMA RAKSTS (1) Ar Padomes 2012. gada 23. marta Regulu (ES) Nr. 267/2012[1] tiek īstenoti pasākumi, kas noteikti Lēmumā 2010/413/KĀDP, ar ko paredz ierobežojošus pasākumus pret Irānu, un tiek paredzēta inter alia visu to līdzekļu un saimniecisko resursu iesaldēšana, kas ir regulas VIII un IX pielikumā minēto personu, vienību vai struktūru īpašumā, valdījumā, turējumā vai kontrolē. (2) 2013. gada ... oktobrī Padome pieņēma Lēmumu 2013/.../KĀDP[2], ar kuru groza Padomes Lēmumu 2010/413/KĀDP un paredz pielāgotus sarakstā iekļaušanas kritērijus, lai iekļautu personas un vienības, kas izvairās no ierobežojošiem pasākumiem vai pārkāpj tos. (3) Lai īstenotu šos pasākumus, ir nepieciešama turpmāka Savienības rīcība. (4) Savienības augstā pārstāve ārlietās un drošības politikas jautājumos un Eiropas Komisija ierosina attiecīgi grozīt Regulu (ES) Nr. 267/2012. 2013/0332 (NLE) Kopīgs priekšlikums PADOMES REGULA, ar ko groza Regulu (ES) Nr. 267/2012 par ierobežojošiem pasākumiem pret Irānu EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Padomes Lēmumu 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP[3], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā: (1) Ar Padomes Regulu (ES) Nr. 267/2012[4] tiek īstenoti pasākumi, kas noteikti Lēmumā 2010/413/KĀDP, un tiek paredzēta inter alia visu to līdzekļu un saimniecisko resursu iesaldēšana, kas ir regulas VIII un IX pielikumā minēto personu, vienību vai struktūru īpašumā, valdījumā, turējumā vai kontrolē. (2) 2013. gada ... oktobrī Padome pieņēma Lēmumu 2013/.../KĀDP[5], ar kuru groza Padomes Lēmumu 2010/413/KĀDP un paredz pielāgotus sarakstā iekļaušanas kritērijus, lai iekļautu personas un vienības, kas izvairās no ierobežojošiem pasākumiem vai pārkāpj tos. (3) Minētais pasākums ir Līguma darbības jomā, un tādēļ ir nepieciešamas Savienības līmeņa reglamentējošas darbības šā pasākuma īstenošanai, jo īpaši – lai nodrošinātu to, ka uzņēmēji visās dalībvalstīs to piemēro vienādi. (4) Tādēļ būtu attiecīgi jāgroza Regula (ES) Nr. 267/2012, IR PIEŅĒMUSI ŠO REGULU. 1. pants Regulu (ES) Nr. 267/2012 groza šādi: 23. panta 2. punkta b) apakšpunktu aizstāj ar šādu: “b) būdamas fiziskas vai juridiskas personas, vienības vai struktūras, ir apgājušas vai pārkāpušas, vai palīdzējušas sarakstā iekļautai personai, vienībai vai struktūrai apiet vai pārkāpt šīs regulas noteikumus, Padomes Lēmumu 2010/413/KĀDP vai ANODPR 1737 (2006), ANODPR 1747 (2007), ANODPR 1803 (2008) un ANODPR 1929 (2010);” 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV L 88, 24.3.2012., 1. lpp. [2] OV L …,…, …. lpp. [3] OV L 195, 27.7.2010., 39. lpp. [4] OV L 88, 24.3.2012., 1. lpp. [5] OV L …,…, …. lpp.